《舟上食菜粥甚美》
宋代·董嗣杲

莫望池口浪接天，羁怀沉迷衾枕前。
老船荡雪橹声涩，破釜煮粥蔬味便。
烟锁淮俗子城下，风生野坊僧树巅。
懒能登岸蹑寒屐，因数杖头无百钱。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。